 Maandooriyaha qaadka waa masiibo ku habsatay bulshada reer Somaliland, taas oo uurkutaalo iyo xannuunba kugu reebaysa, marka aad si dhugmo leh u eegto haadaanta iyo jarka aynu ka laadlaadno, haddiise aan si guud u inshaaro sunta iyo waabayda ka soo burqanaysa maandooriyaha qaadka waxa ka mid ah;- Musuqmaasuqa iyo wax isdaba marinta, sixir-bararka iyo dhaqaale xumaanta, tabcasho laaanta iyo tamaro xumaanta, caddaaladdarada iyo eexda, cibaado laaanta iyo caasinimada, dhaqan xumada iyo dhilaysiga, sinnaan laaanta iyo qaraabo kiilka, dawarsiga iyo damiir xumaanta, Fadhi ku dirirka iyo afmiishaaraynta, laaluushka iyo waji-ku-macaashka, warwarka iyo waalida, duminta qoyska iyo dayaca ubadka, dabargoynta Geedaha iyo duunyo laaanta. 